《广中二首》
宋代·王阮

黑金不肯化青金，奉命来催胆水淋。
山骨旧疑天凿透，沟流唯待雨来深。
丹无九转如方士，政有三官出上林。
却谢黄茅除白发，断酬平日做僧心。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。